**Svētdienas skolu komandu 2015. gada turnīra**

**NOLIKUMS**

1. MĒRĶIS UN UZDEVUMI

1.1. Veicināt sadraudzību un savstarpējo sadarbību draudžu Svētdienas skolu bērnu starpā.

1.2. Noskaidrot draudžu Svētdienas skolu stiprākās komandas – uzvarētājus un pārējo vietu ieguvējus.

1.3. Piedāvāt un nodrošināt bērniem un skatītājiem laba organizatoriskā līmeņa sacensības.

1.4. Sacensības notiek sekojošos komandu sporta veidos – basketbolā (uz samazināta laukuma), tautasbumbā, minihandbolā, minifutbolā. Komandas drīkst piedalīties vienā vai vairākos sporta veidos, tomēr, piedalīšanās visos sporta veidos ir obligāta ☺.

2.VIETA UN LAIKS

2.1. Sacensības notiek 2015.gada 28. februārī, Ventspils sporta zālēs.

3. DALĪBNIEKI

3.1. Dalībnieki ir komandu pieteikumos minētie spēlētāji un treneri.

3.2. Katra komanda sacensībām drīkst pieteikt ne vairāk kā 15 dalībniekus VECUMĀ NO 9 LĪDZ 12 GADIEM.

3.3. Sacensības notiek MIX grupā, tas ir, meitenēm un zēniem spēlējot vienā komandā.

4. VADĪBA

4.1 Turnīru organizē un vada Ventspils baptistu draudze, Latvijas Baptistu draudžu savienības Svētdienas skolas apvienība, Latvijas Handbola federācija.

4.2. Galvenais tiesnesis atbild par sacensību norisi atbilstoši Nolikuma un sporta veidu oficiālo noteikumu prasībām, lēmumu pieņemšanu, kā arī laukuma tiesnešu nozīmēšanu vadīt turnīra spēles.

4.3. Galvenais tiesnesis atbild par komandu sastāvu pieteikumiem un to izmaiņām, par spēļu kalendāru, rezultātu tabulām un sacensību sekretariāta darbu.

5. KOMANDU PIETEIKUMI

5.1. Pieteikumi dalībai turnīrā jāiesniedz elektroniski uz e-pastu  anna\_tervite@inbox.lv   līdz 2015. gada 20. februārim . Vairāk informācijas pa telefonu – mob.26771358 (Anna Helma Tervite, zvanīt pēc plkst.15.00).

5.2. Oficiālajā komandas pieteikumā jābūt norādītam:

5.2.1.Komandas nosaukumam.5.2.2. Sportistu vārdam, uzvārdam.5.2.4. Spēlētāju numuriem.5.2.5. Spēlētāju dzimšanas gadiem un datumiem.5.2.6. Komandas pārstāvja (pilngadīga persona) vārdam, uzvārdam, kontakttālrunim un e-pastam.

5.3. Komandas oficiālais pieteikums, kuru iesniedz sacensību dienā, jāapstiprina ar spēlētāju un komandas pārstāvja parakstiem.

5.4. Katrs turnīra spēlētājs ir atbildīgs par savu veselības stāvokli un drošības tehnikas noteikumu ievērošanu, ko apstiprina ar parakstu komandas pieteikumā.

6. SACENSĪBU IZSPĒLES SISTĒMA

6.1. Spēles notiek saskaņā ar Nolikuma un sporta veidu oficiālo noteikumu prasībām, ievērojot „godīgas spēles” principu. Spēles laiks un turnīra izspēles kārtība tiks noteikti pēc komandu pieteikumu saņemšanas.

6.2. Izvērtējot jebkuru situāciju, primāri jāņem vērā Nolikums un sporta veidu oficiālo noteikumu prasības.

6.3. Ja turnīrā kopvērtējumā divām vai vairāk komandām ir vienāds punktu skaits, tad augstākā vietā ierindojas komanda, kurai:

1)      ir labāka gūto un zaudēto punktu starpība savstarpējās spēlēs;

2)     ir labāka gūto un zaudēto punktu starpība visās spēlēs.

7. FINANSIĀLĀS SAISTĪBAS

7.1. Katra komanda pati sedz izdevumus, kas saistīti ar transportu nokļūšanai sacensību vietās.

7.2.Dalības maksa no dalībnieka un ne vairāk kā trīs svētdienas skolotāji 4.00 EUR (nodrošinātas pusdienas un atpūta Ūdens piedzīvojumu parkā). Dalības maksa līdzjutējiem, kuri vēlas izmantot iespēju pusdienot un atpūsties Ūdens piedzīvojumu parkā 6.00 EUR.

8. TIESNEŠI

8.1. Uz visām spēlēm laukuma tiesnešus nozīmē galvenais tiesnesis.

9. APBALVOŠANA

11.1. Turnīra 1.- 3. vietu ieguvēju komandas tiek apbalvotas ar kausiem, komandu dalībnieki ar balvām vai medaļām.

10. PROGRAMMA

Ierašanās no plkst. 9:00

Reģistrēšanās, grupu izloze līdz plkst. 10:00

 10:00 sacensību svinīgā atklāšana;

10:15- 14:30 spēles grupās;

(12:00 – 15:00 – pusdienas;)

15:00 – finālspēles;

17:00 – apbalvošana;

15:00-19:30 atpūta Ūdens piedzīvojumu parkā (katram dalībniekam 2h).